Spis č.: A/2015/20301

Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:

Názov:		Mesto Košice	
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo:		Trieda SNP 48/A, 040 01 Košice

Kontaktná osoba pre verejné obstarávanie:  JUDr. Mária Sivuľková
Telefón: 055/6419 881
Pracovný kontakt pre vysvetlenie výzvy:  maria.sivulkova@kosice.sk 

E -mail pre podanie ponuky: 2015.20301@kosice.sk 
Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk. Uchádzačovi sa odporúča sledovať webovú stránku mesta Košice, kde je predmetná výzva zverejnená až do termínu na predkladanie ponúk z dôvodu prípadných doplnení resp. vysvetlení výzvy.

2.	Názov predmetu výzvy:

„Košice, stavebné úpravy cesty II/547 Čermeľ – Jahodná, emulzný mikrokoberec“

Zákazka je na: uskutočnenie stavebných prác

3.	Stručný opis predmetu zákazky:

Uskutočnenie stavebných prác -  položenie dvojvrstvového emulzného mikrokoberca (EM5+EM8); súčasťou zákazky je aj súvisiaca služba – projekt organizácie dopravy a dočasného dopravného značenia vypracovaný odborne spôsobilou osobou vrátane jeho odsúhlasenia KRPZ v Košiciach – KDI, dočasné dopravné značenie a dodávka súvisiacich stavebných výrobkov s ich dopravou na miesto použitia. Bližšia špecifikácia je uvedená v prílohe č. 1 a v prílohe č. 2 výzvy.
Miesto uskutočnenia predmetu zákazky: Košice, cesta II/547 Čermeľ – Jahodná, podľa požiadavky verejného obstarávateľa.

4.	Predpokladaná hodnota zákazky (bez DPH): 25 000,- €

5.	Základné zmluvné podmienky:

Lehota na uskutočnenie stavebných prác: do 20 dní odo dňa doručenia objednávky.
Záručná doba: 36 mesiacov odo dňa odovzdania a prevzatia predmetu zákazky.
Na vykonanie plnenia nebude poskytnutý preddavok ani záloha.
Splatnosť faktúry: 30 dní odo dňa jej doručenia. Za dátum úhrady sa považuje dátum odpísania finančných prostriedkov z účtu objednávateľa. Podkladom pre vystavenie faktúry bude doklad o odovzdaní a prevzatí dokumentácie stavby.
Faktúra bude vystavená na adresu objednávateľa: Mesto Košice, číslo referátu KC230, Trieda SNP 48/A, 040 11 Košice. 

6.	Lehota na predkladanie dokladov a ponúk: do 12.10.2015, do 09:00 hod.

7.	Stanovenie ceny:

Cena zákazky bude stanovená podľa zákona NR SR č. 18/1996 Z. z. o cenách v znení neskorších predpisov a vyhl. MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Do ceny je potrebné zapracovať všetky náklady spojené s úplným, vecným a odborným splnením záväzkov vyplývajúcich z tejto výzvy a jej príloh vrátane nákladov na všetky vedľajšie, pomocné a iné činnosti nevyhnutné pre plnenie ako sú colné poplatky, náklady na: súvisiace stavebné výrobky a potrebný spotrebný materiál, dopravu stavebných výrobkov/materiálov na miesto ich použitia, staveniskovú a mimostaveniskovú dopravu, použitie potrebných strojov, mechanizmov, naloženie, premiestnenie a zloženie súvisiacich odpadov vrátane poplatkov za ich uskladnenie v súlade s platnou legislatívou, udržiavanie dočasného dopravného značenia počas plnenia, potrebné prevádzkové a sociálne zariadenie staveniska a. i. súvisiace s vykonávaním predmetu zákazky.

Cenu je potrebné spracovať na základe požadovaného rozsahu - prílohy č. 2 „Výkaz výmer“ a ďalších požiadaviek uvedených v tejto výzve. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. Jednotkové ceny a cenu za predmet zákazky uvedie uchádzač zaokrúhlene na dve desatinné miesta.
Cena zákazky ako celku nemôže presiahnuť finančný limit 30 000,- eur s DPH.

8.	Postup vo verejnom obstarávaní: je jednoetapový

9.	Predkladanie dokladov a ponuky:

Ponuku je potrebné doplniť do tabuľky – príloha č. 3 – „Formulár - Ponuka uchádzača“, vyplniť („oceniť“) prílohu č. 2 – Výkaz výmer v plnom rozsahu a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak všetky doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované.

Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená. Ponuka musí byť predložená za celý predmet zákazky.

10.	Podmienky účasti:

V ponuke je potrebné predložiť:

Doklady:

1.	Doklad: Skenované oprávnenie na uskutočnenie stavebných prác (výpis z obchodného registra, resp. živnostenského registra – nepostačuje vytlačená kópia z webovej stránky Obchodného registra, resp. Živnostenského registra) a pod.
Podmienka účasti: Uchádzač musí byť oprávnený uskutočňovať požadované stavebné práce.

2.	Doklad: Skenovaný zoznam referencií v oblasti predmetu zákazky za roky 2010 -2014. Zoznam musí obsahovať nasledovné údaje: obchodné meno alebo názov a sídlo odberateľa, názov zákazky a ak z názvu nie je zrejmý predmet, aj stručnú identifikáciu  plnenia podľa zmluvy, cenu (s DPH, ak je platcom DPH), miesto a lehotu dodania  plnenia podľa zmluvy, meno kontaktnej  osoby odberateľa pre overenie informácií s jej telefonickým kontaktom a e-mailovou adresou.

Vzor príloha č. 4 – Formulár A „Zoznam stavebných prác“. Zoznam bude podpísaný uchádzačom, jeho štatutárnym orgánom alebo členom  štatutárneho orgánu alebo osobou oprávnenou konať za uchádzača.
Podmienka účasti: Uchádzač musí preukázať, že za  požadované obdobie t.j. od 01.01.2010 do 31.12.2014 uskutočnil stavebné práce rovnakého resp. obdobného charakteru a zložitosti ako je  predmet zákazky: stavebné práce na pokládke kalových zákrytov – emulzných mikrokobercov, v celkovom finančnom objeme minimálne 50 000,- € s DPH.

11.	Kritéria na hodnotenie ponúk sú: Cena.

Spôsob hodnotenia kritéria je nasledovný: Úspešným uchádzačom bude ten, kto splní všetky podmienky účasti a zároveň bude mať najnižšiu celkovú cenu za celý predmet zákazky vyjadrenú v eurách vrátane DPH – pridelí sa mu prvé miesto v poradí. Ostatným uchádzačom sa pridelí poradie vzostupne podľa výšky ponúkanej ceny od najnižšej ceny po najvyššiu cenu.

12.	Prijatie ponuky:

U úspešného uchádzača bude uplatnená objednávka. Prílohou objednávky bude príloha č. 1 „Opis, podmienky vykonania plnenia“ a príloha č. 2 „Výkaz výmer“.

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na uskutočnenie stavebných prác, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

 Ing. Pavol Lazúr, v.r.
   riaditeľ magistrátu
Prílohy
1.	Opis, podmienky vykonania plnenia 
2.	Výkaz výmer
3.	Formulár - Ponuka uchádzača
4.	Formulár A „Zoznam stavebných prác“